האגדה על בילי בוי
בלילה עטוף כוכבים; יצאו לדרכם עם הרוח.; שלושה על סוסים דוהרים; רכבו במדבר הפרוע.; בנפול עוד כוכב נכנסו אל הכפר,; קשרו הסוסים מול מרזח,; שלפו אקדחים נכנסו אל הבר; לא חיכו שניה להתמתח.; בים המדבר בין וואדי להר הם נעו.; מעבר לנוף עד שלבסוף הם באו,; אל הכפר.; מאמצע הבר הסואן; העיפו מבט מנתח.; הפסיק הפסנתרן לנגן,; מוזג מבוהל השתטח.; שאל הראשון שעמד משופם,; בשריף מחזיק ללא רתע,; "איפה מסתובב בילי בוי הקלפן?"; ואז בילי בוי נעמד לפתע.; בים המדבר...; "הרגת את ג'וני אחי,; שיחקתם קלפים עד הבוקר.; ירית כדור אכזרי; מפני שניצח בפוקר."; שלף המשופם אקדחו כמו ברק,; אך בילי הקדים על ההדק.; נפל המשופם מתפתל באבק,; חבריו ברחו ובצדק.; בים המדבר...; כולם התאספו מסביב; ובילי פנה אל השריף; "איש זה לא ידע שאחיו; החביא צמד אסים בגרב."; עלה בילי בוי על סוסו הלבן; זקוף, מיוזע וקשוח.; ניתר בסיגנון הראוי לקלפן; וכמו אגדה נעלם ברוח.; 